Man vas oor lyk in dam | Maroela Media
Man vas oor lyk in dam
Argieffoto: SAPD, Facebook
'n Man sal Maandag in 'n KwaZulu-Natalse hof verskyn nadat die liggaam van 'n onbekende man Vrydag uit 'n dam in Cornubia naby Verulam gehaal is.
Kol. Thembeka Mbele, woordvoerder van die polisie, het gesê jong seuns wat besig was om suikerriet te sny, het die liggaam in die dam gesien en die polisie ontbied. Die polisie se soek-en-reddingseenheid het die liggaam uit die dam gebring.
Volgens Mbele was die oorledene in 'n paar jeans en 'n wit-en-blou T-hemp geklee. Hy het talle steek- en aanrandingswonde oor sy liggaam gehad. 'n Saak van moord is by die Verulam-polisiestasie aanhangig gemaak.
"Verulam-speurders het onverpoosd gewerk om die saak op te los en 'n man is Sondag in hegtenis geneem," het sy gesê. Sy wou nie oor die motief van die moord bespiegel nie en het gesê dit vorm deel van die polisie se voortgesette ondersoek.
Ma vertel van trauma ná sy 'verkragter' doodsteek
Ek glo nie dit is my verbeelding nie, maar die polisie in KZN kry darem vinnig skuldiges aangekeer in vergelyking met ander provinsies??